ආර්ථික අර්බුදයෙන් පසු රට නැවත ස්ථාවර කිරීමට ජනාධිපති රනිල් අසාමාන්ය කර්තව්යයක් ඉටු කළා  ඔස්ට්රේලියාවේ හිටපු අගමැති ස්කොට් මොරිසන්
ශ්රී ලංකාව මානව ප්රාග්ධන සංවර්ධනය සඳහා කලාපීය කේන්ද්රස්ථානය බවට පත් කරනවා යැයි ජනාධිපති රනිල් වික්රමසිංහ මහතා අරලියගහ මන්දිරයේදී පෙරේදා 18 දා පැවති 2024 ශ්රී ලංකා මානව ප්රාග්ධන සමුළුව අමතමින් ප්රකාශ කළේය ශ්රී ලංකාව මුහුණ දෙන කුසලතා අභියෝගවලට විසඳුම් සෙවීම සඳහා සියලු පාර්ශ්වකරුවන් වෙනුවෙන් එක් වේදිකාවක් පිහිටුවීමේ අරමුණින් ජනාධිපති රනිල් වික්රමසිංහ මහතා අගමැතිවරයා ලෙස කටයුතු කළ 2016 වසරේ දී ඔහුගේ සංකල්පයකට අනුව ශ්රී ලංකා මානව ප්රාග්ධන සමුළුව ආරම්භ විය අනාගතයට සූදානම් ශ්රම බළකායක් ගොඩනැඟීම මගින් ශ්රී ලංකාවේ ආර්ථික විභවයේ දොරගුළු විවර කිරීම යන තේමාව යටතේ පැවැත්වුණ මෙවර සමුළුව මගින් මානව ප්රාග්ධනය පෝෂණය කිරීම උපයෝගී කර ගැනීම සහ පුළුල් කිරීම කෙරෙහි අවධානය යොමු කෙරිණි ආයෝජන මණ්ඩලයේ සභාපති සහ මානව ප්රාග්ධන සමුළුවේ සභාපති දිනේෂ් වීරක්කොඩි මහතා විසින් ජනාධිපති රනිල් වික්රමසිංහ මහතාට සහ ඔස්ට්රේලියාවේ හිටපු අගමැති ස්කොට් මොරිසන් මහතාට මෙහිදී සමරු තිළිණ ප්රදානය කරන ලදී මෙහිදී අදහස් දැක්වූ ජනාධිපති රනිල් වික්රමසිංහ මහතා මෙසේ ද පැවසීය 2022 වසරේ දී ශ්රී ලාංකිකයන් ලක්ෂ හතරකට ආසන්න පිරිසක් මේ රට හැර ගිය බව සඳහන් වෙනවා 2023 වසරේදී ද රට හැර ගිය සංඛ්යාව ඒ හා සමානයි මෙම සංඛ්යාව පහළ යාමට වගේම  අඛණ්ඩව එකම මට්ටමක පවතින්නත් ඉඩ තිබෙනවා නමුත් අවශ්ය මූලික ආර්ථික ප්රතිසංස්කරණ අප විසින් සිදු කරනවා නම් වර්ෂ 2026 2027 පමණ වන විට මෙම තත්ත්වය නවත්වා ගත හැකියි අපේ රටේ පැවති බංකොලොත්භාවය නිසා ඔවුන්ගේ ජීවිත වඩාත් දුෂ්කර වුණා ඔවුන්ගේ දරුවන්ගේ අධ්යාපන කටයුතු පිළිබඳ අවධානය යොමු කරන්න සිදු වුණා ඔවුන් ලබා ගෙන තිබූ ණය ගෙවීමට මුදල් ප්රමාණවත් වුණේ නෑ ඒ නිසා ඔවුන් රටින් පිටවීමට තීරණය කළා අප වැටුප් සකස් කළේ ඩොලරයක මිල රුපියල් 185ක් ව තිබියදීයි නමුත් අප මිල නියම කරන්නේ ඩොලරයේ මිල රුපියල් 300ක් ව තිබියදීයි ඉතින් මධ්යම පාන්තික විධායක නිලධාරියකුගේ පැවැත්ම කෙසේ විය හැකිද කියා ඔබට හිතා ගත හැකියි අප මෙතෙක් සිදු කර ගෙන තිබෙන්නේ ස්වෛරී රාජ්යයන් සහ පෞද්ගලික ආයතන යන දෙඅංශයේම ණයහිමියන් විසින් අපට ලබා දී ඇති සහනවලින් පසු ඔවුන්ගේ ණය ආපසු ගෙවීමේ හැකියාව තිබෙන බව සහතික කිරීම පමණයි නමුත් අප ණය ගෙවන්නේ කෙසේද ඊට මුදල් සොයා ගන්නේ කොහෙන්ද විදේශ විනිමය සපයා ගන්නේ කෙසේද යන්න කෙරෙහිද අවධානය යොමු කළ යුතුයි මා ආර්ථික පරිවර්තන පනත ගෙන ආ විට පාර්ලිමේන්තුවේ එක් පාර්ශ්වයක් ආනයන ආදේශක ආර්ථිකයක් අවශ්ය නිසා එය ප්රතික්ෂේප කළ යුතු බව අධිකරණයට ගොස් ප්රකාශ කළා ආනයන ආදේශක ආර්ථිකයක් යනුවෙන් දෙයක් තිබෙන බවට වන අදහස අප මුලින්ම ඔළුවෙන් ඉවත් කළ යුතුයි ඉහළ තරගකාරී නවීන අපනයන ආර්ථිකයක් සඳහා අප මුලින්ම කැපවිය යුතුයි මා සිතන ආකාරයට ඔබට දැන් ඒ සඳහා අවස්ථාව ලැබී තියෙනවා ආර්ථිකයේ මූලික වෙනසක් සිදු විය යුතු බව අපේ රටේ බොහෝ දෙනකු වටහා ගනිමින් සිටිනවා ඒ නිසා ඔවුන්ට අවශ්ය ක්ෂේත්ර පිළිබඳව අවබෝධයක් අපට ලබා දිය හැකියි අපට නවීන ක්රම මගින් වගා කිරීමට ඉඩම් අක්කර ලක්ෂ තුන හතරක් පමණ තිබෙනවා කෘෂිකර්මාන්තය නවීකරණය කළ හැකි ග්රාමීය ජනතාව සතු ඉඩම්ද අපට තිබෙනවා ඒ වගේම සංචාරක ව්යාපාරයට මෙන්ම තොරතුරු තාක්ෂණය සහ ඒ ආශ්රිත කර්මාන්ත වලටත් ස්වයංක්රීයකරණය යොදා ගැනීම සඳහා මිනිසුන් පුහුණු කළ යුතුයි ඒ සඳහා අවස්ථාව තිබෙනවා මෙහිදී කතා කිරීමට බොහෝ ක්ෂේත්ර තිබුණත් ඉන්දියාව සමග ඇති ආර්ථික සහයෝගීතාව පිළිබඳව පමණක් මා මෙහිදී කතා කිරීමට කැමතියි ඉන්දියාව සමග ඒකාබද්ධ විදුලි සම්බන්ධතා පද්ධතියක් ගැන අප තීරණයකට එළඹ තිබෙනවා නමුත් සියලුම අංශ අතරින් වඩාත් වැදගත් වන්නේ ගොඩබිම් සම්බන්ධතාවයි අන්ද්රා සහ තෙලඟනා ප්රාන්ත සමග එක්ව මහාරාෂ්ට්ර හා ගුජරාට ප්රාන්ත සමග තරග කරන තමිල්නාඩු ශ්රී ලංකාවේ ත්රිකුණාමලය සහ කොළඹ වරායන් භාවිතා කළ හැකි වෙනවා එය ඔවුන්ටත් අපටත් විශාල වෙනසක් වනු ඇතියි මේ ආකාරයට පුළුල් කළ යුතු බොහෝ ක්ෂේත්ර අප හඳුනා ගෙන තිබෙනවා ඒ වගේම අප විදේශ ආයෝජනවලටත් ඊට වඩා දේශීය ආයෝජනවලටත් හිතකාමී විය යුතු වෙනවා ඔස්ට්රේලියාවේ හිටපු අගමැති ස්කොට් මොරිසන් මහතා මීට වසර දෙකකට පෙර ඇති වූ ආර්ථික අර්බුදයෙන් පසු රට නැවත ස්ථාවරත්වය කරා ගෙන ඒම සඳහා ජනාධිපති රනිල් වික්රමසිංහ මහතා අසාමාන්ය කර්තව්යයක් ඉටු කර තිබෙන බව මා විශ්වාස කරනවා ශ්රී ලංකා ආර්ථිකයේ සහ එහි ප්රජාවේ අනාගතය පිළිබඳව විශ්වාසයක් ඇති කිරීම ඉතා වැදගත් එමගින් මිනිසුන් රැඳී සිටීම ආයෝජනය කිරීම සහ අවස්ථා ලබා ගැනීමට ආදී නොයෙකුත් දේ සඳහා දිරි ගැන්වීමක් සිදු වෙනවා